techiaith/cofnodycynulliad_en-cy huggingface dataset:
English: Can I commend the Welsh Government also for the constructive role that it's played in this national coalition that's been formed to cope with and, ultimately, defeat the coronavirus outbreak? In answer to Dawn Bowden earlier on, the First Minister encouraged people to stop buying and start eating. Can I also encourage him to put out another message: start growing? We have a massive deficit in this country in the growth of fruit and vegetables. We import a lot from abroad that we could well grow ourselves, and, in this glorious spring weather, this is the perfect opportunity for people to get their exercise not by running outside their own areas, but actually in the garden itself. I've been digging the garden over the weekend, and I feel a lot better for it. I think this could be, in many ways, beneficial to the country, not just for its physical health, but also its spiritual health as well. In the coming weeks, when people are stuck at home for much longer than they're normally used to, this could be a very useful way of employing themselves and avoiding some of the worst aspects of social isolation.
Welsh: A gaf i ganmol Llywodraeth Cymru hefyd am ei rhan adeiladol yn y glymblaid genedlaethol hon a ffurfiwyd i ymdopi â chlefyd y coronafeirws, ac yn y pen draw, ei drechu? Wrth ateb Dawn Bowden yn gynharach, anogodd y Prif Weinidog bobl i roi'r gorau i brynu ac i ddechrau bwyta. A gaf i hefyd ei annog i roi neges arall ar led: dechreuwch dyfu? Mae gennym ni ddiffyg enfawr yn y wlad hon o ran tyfu ffrwythau a llysiau. Rydym yn mewnforio llawer o dramor y gallem eu tyfu yn dda iawn ein hunain, ac, yn nhywydd godidog y gwanwyn, dyma'r cyfle perffaith i bobl ymarfer corff nid drwy redeg y tu allan i'w hardaloedd eu hunain, ond mewn gwirionedd yn yr ardd ei hun. Rwyf wedi bod yn palu'r ardd dros y penwythnos, ac rwy'n teimlo'n llawer gwell ar ôl gwneud hynny. Rwy'n credu y gallai hyn fod, mewn sawl ffordd, yn fuddiol i'r wlad, nid yn unig ar gyfer ei hiechyd corfforol, ond hefyd ei hiechyd ysbrydol hefyd. Yn ystod yr wythnosau nesaf, pan fydd pobl yn gaeth yn eu cartrefi am gyfnod hwy o lawer nag y maen nhw wedi arfer ag ef, gallai hyn fod yn ffordd ddefnyddiol iawn o ddiddori eu hunain ac osgoi rhai o'r agweddau gwaethaf ar unigedd cymdeithasol.
English: Neil Hamilton makes an important point about mental health and well-being, and we're very concerned about that aspect of the advice that we're now asking people to follow, which is why people are encouraged to take exercise every day. I do have an ambition, Dirprwy Lywydd, to use my one opportunity for exercise to cycle to my allotment. I've been looking at my packets of seeds to see the most rapidly growing vegetables, because, while it's good for me, and I absolutely enjoy it, I'm not going to be able to rely on that as a source of food over the weeks ahead. But the point that Neil Hamilton makes about people using the opportunities they have, where they have them, to do things that are therapeutic for you in that well-being sense is a point well made.
Welsh: Mae Neil Hamilton yn gwneud sylw pwysig am iechyd meddwl a lles, ac rydym yn pryderu'n fawr am yr agwedd honno o'r cyngor yr ydym yn gofyn i bobl ei ddilyn nawr, a dyna pam y mae pobl yn cael eu hannog i ymarfer corff bob dydd. Mae gennyf uchelgais, Dirprwy Lywydd, i ddefnyddio fy un cyfle i ymarfer corff i seiclo i'm rhandir. Rwyf wedi bod yn edrych ar fy mhacedi o hadau i weld beth yw'r llysiau sy'n tyfu gyflymaf, oherwydd, er ei fod yn dda i mi, a fy mod i'n ei fwynhau'n fawr, ni fyddaf yn gallu dibynnu ar hynny fel ffynhonnell fwyd dros yr wythnosau i ddod. Ond mae'r sylw mae Neil Hamilton yn ei wneud am bobl sy'n defnyddio'r cyfleoedd sydd ganddyn nhw, lle maen nhw ar gael iddyn nhw, i wneud pethau sy'n therapiwtig i chi o ran llesiant yn sylw da.
English: Thank you very much, First Minister. Thank you.
Welsh: Diolch yn fawr iawn, Prif Weinidog. Diolch.
English: We now move to item 8, which is the statement by the Minister for Health and Social Services on coronavirus, COVID-19. The Minister for health.
Welsh: Symudwn yn awr at eitem 8, sef datganiad y Gweinidog Iechyd a Gwasanaethau Cymdeithasol ar y coronafeirws, COVID-19. Y Gweinidog Iechyd.
English: Thank you for your statement, Minister, and it is good to see you back here with us and to hear your family are safe and well. Again, I also send on behalf of my party and myself condolences to all those who've lost loved ones through this disease.
Welsh: Diolch ichi am eich datganiad, Gweinidog, ac mae'n dda eich gweld yn ôl yma gyda ni a chlywed bod eich teulu'n ddiogel ac yn iach. Hefyd, unwaith eto, ar ran fy mhlaid a minnau, rwy'n cydymdeimlo â phawb sydd wedi colli anwyliaid oherwydd y clefyd hwn.
English: Thank you very much, health Minister.
Welsh: Diolch yn fawr, Gweinidog iechyd.
English: Item 9, item 10, item 11, item 12 and item 13 on the agenda, which are all statements by Cabinet Ministers, have all been referred for written statements.
Welsh: Mae eitem 9, eitem 10, eitem 11, eitem 12 ac eitem 13 ar yr agenda, sydd i gyd yn ddatganiadau gan Weinidogion y Cabinet, i gyd wedi eu hatgyfeirio ar gyfer datganiadau ysgrifenedig.
English: So, we now move to the debate on the legislative consent motion on the coronavirus Bill, and I call on the Minister for Health and Social Services to move that motion, Vaughan Gething.
Welsh: Felly, symudwn yn awr at y ddadl ar y cynnig cydsyniad deddfwriaethol ar Fil y coronafeirws, a galwaf ar y Gweinidog Iechyd a Gwasanaethau Cymdeithasol i gynnig y cynnig hwnnw, Vaughan Gething.
English: I support the legislative consent motion, I support the powers, I support the use of these powers, and I hope that at the end of this dreadful period of time we're living through, we will have learned some lessons and we will be able to again review where we stand as a Parliament and the powers that Ministers have to keep us safe. Thank you.
Welsh: Rwy'n cefnogi'r cynnig cydsyniad deddfwriaethol, rwy'n cefnogi'r pwerau, rwy'n cefnogi'r defnydd o'r pwerau hyn, ac rwy'n gobeithio y byddwn, ar ddiwedd y cyfnod ofnadwy hwn o amser yr ydym yn byw drwyddo, wedi dysgu rhai gwersi ac y byddwn yn gallu adolygu lle'r ydym yn sefyll fel Senedd a'r pwerau sydd gan Weinidogion i'n cadw ni'n ddiogel. Diolch.
English: Thank you. Can I call on the Minister for Health and Social Services to reply to the debate?
Welsh: Diolch. A gaf i alw ar y Gweinidog Iechyd a gwasanaethau cymdeithasol i ymateb i'r ddadl?
English: Thank you, Deputy Presiding Officer, and thank you to all Members who've contributed in the debate. I'll try to run through as wide a range of the points that were raised in my response, of course. A number of Members repeated points, or built on ones, that were made earlier on. I want to thank Mick, and in fact all Members who spoke, for giving an indication of their support for the motion before us. Mick in particular asked, as did Alun Davies and Siân Gwenllian and a range of other people, about the reporting requirement that's in the Bill. I think it's now in clause 99 following amendments made yesterday, together with a six-month review that I think is in clause 98 now, and so I'm happy to give an undertaking on the record about the Welsh Government reporting to this Assembly on the use of powers on a regular basis. In practical terms, I think that in reality we'll be making public statements about the use of powers every time we use them, but then to want to gather together in one place a report on what's been done over a period of time. I'm happy to give that undertaking.
Welsh: Diolch, Dirprwy Lywydd, a diolch i'r holl Aelodau sydd wedi cyfrannu at y ddadl. Byddaf yn ceisio rhedeg drwy ystod eang o'r pwyntiau a godwyd yn fy ymateb, wrth gwrs. Ailadroddodd nifer o Aelodau bwyntiau, neu adeiladu ar rai, a wnaed yn gynharach. Hoffwn ddiolch i Mick, ac yn wir i'r holl aelodau a siaradodd, am roi arwydd o'u cefnogaeth i'r cynnig sydd ger ein bron. Gofynnodd Mick yn benodol, fel y gwnaeth Alun Davies a Siân Gwenllian ac amryw o bobl eraill, am y gofyniad o ran adrodd sydd yn y Bil. Rwy'n credu ei bod bellach yng nghymal 99 yn dilyn gwelliannau a wnaed ddoe, ynghyd ag adolygiad chwe mis yr wyf yn credu sydd yng Nghymal 98 nawr, ac felly rwy'n hapus i roi addewid ar gofnod y bydd Llywodraeth Cymru yn adrodd i'r Cynulliad hwn ar y defnydd o bwerau yn rheolaidd. Yn ymarferol, rwy'n credu mewn gwirionedd y byddwn yn gwneud datganiadau cyhoeddus am y defnydd o bwerau bob tro yr ydym yn eu defnyddio, ond wedyn rydym eisiau casglu ynghyd mewn un lle adroddiad ar yr hyn sydd wedi'i wneud dros gyfnod o amser. Rwy'n hapus i roi'r addewid hwnnw.
English: Can I press you on the supermarkets? I think many of us are concerned as well for employees. A number of people have contacted me quite upset, overnight, who have been told that they have to go to work. It's clear that their work is not essential in any realistic way at the moment. Are there powers, or do powers exist, to enable either this Government here or the United Kingdom Government to take action and to protect those employees from future actions from unscrupulous employers?
Welsh: A allaf bwyso arnoch ynghylch yr archfarchnadoedd? Rwy'n credu bod llawer ohonom yn bryderus am weithwyr hefyd. Mae nifer o bobl wedi cysylltu â mi yn eithaf siomedig, dros nos, sydd wedi cael gwybod bod yn rhaid iddyn nhw fynd i'r gwaith. Mae'n amlwg nad yw eu gwaith yn hanfodol mewn unrhyw ffordd realistig ar hyn o bryd. A oes pwerau, neu a oes pwerau yn bodoli, i alluogi naill ai'r Llywodraeth hon neu Lywodraeth y Deyrnas Unedig i weithredu a diogelu'r gweithwyr hynny rhag gweithredoedd yn y dyfodol gan gyflogwyr diegwyddor?
English: Thank you very much. The proposal is to agree the motion. Does any Member object? No. Therefore, the motion is agreed in accordance with Standing Order 12.36.
Welsh: Diolch yn fawr iawn. Y cynnig yw bod y cynnig yn cael ei gytuno. A oes unrhyw Aelod yn gwrthwynebu? Na. Felly, derbynnir y cynnig yn unol â Rheol Sefydlog 12.36.
English: Item 15 and item 16 on our agenda have been withdrawn.
Welsh: Mae eitem 15 ac eitem 16 ar ein hagenda wedi'u tynnu'n ôl.
English: Item 17 is a motion to suspend Standing Orders. I call on a member of the Business Committee to move the motion.
Welsh: Mae eitem 17 yn gynnig i atal y Rheolau Sefydlog. Galwaf ar aelod o'r Pwyllgor Busnes i gynnig y cynnig.
English: Fine, thank you. The proposal is to suspend Standing Orders. Does any Member object? No. Therefore, the motion is agreed, again in accordance with Standing Orders.
Welsh: Iawn diolch. Y cynnig yw atal y Rheolau Sefydlog. A oes unrhyw Aelod yn gwrthwynebu? Na. Felly, derbynnir y cynnig, eto yn unol â'r Rheolau Sefydlog.
English: Item 18 is a motion to amend Standing Orders and, again, I call on a member of the Business Committee to move the motion. Any member?
Welsh: Mae eitem 18 yn gynnig i ddiwygio Rheolau Sefydlog ac, unwaith eto, galwaf ar aelod o'r Pwyllgor Busnes i gynnig y cynnig. Unrhyw aelod?
English: Thank you. So, the proposal is to amend Standing Orders. Does any Member object? No. Therefore, the motion is agreed in accordance with Standing Order 12.36.
Welsh: Diolch. Felly, y cynnig yw diwygio'r Rheolau Sefydlog. A oes unrhyw Aelod yn gwrthwynebu? Na. Felly, derbynnir y cynnig yn unol â Rheol Sefydlog 12.36.
English: That brings us to the close of today's proceedings, but can I thank you for your forbearance? We haven't got a true list and we were adding people and taking people out, so thank you very much and I hope that we'll all stay safe. Thank you.
Welsh: Daw hynny â ni at ddiwedd trafodion heddiw, ond a gaf i ddiolch i chi am eich amynedd? Nid oes gennym restr wirioneddol ac roeddem yn ychwanegu pobl ac yn tynnu pobl allan, felly diolch yn fawr iawn a gobeithio y byddwn ni i gyd yn aros yn ddiogel. Diolch.
English: Welcome, all, to our first virtual Plenary session. Before we begin, I want to set out a few points. A Plenary meeting held by video-conference in accordance with the Standing Orders of the National Assembly for Wales constitutes proceedings of the Assembly for the purposes of the Government of Wales Act 2006. Having consulted with the Business Committee, some of the provisions of Standing Order 34 will apply for today's Plenary meeting. Although we do not expect a vote today, I have determined that the quorum for any vote to be valid will be four Members, in accordance with Standing Order 34.10. In accordance with Standing Order 34.11, weighted voting will apply, and the requirements for oral questions will be disapplied, in accordance with Standing Order 34.18. I've also given notice, in accordance with Standing Order 34.17, that it is not practical for the meeting to be broadcast live. A recording will be made available on Senedd.tv as soon as possible after the meeting is completed, and a Record of the proceedings will be published in the usual way. I wish to remind Members that Standing Orders relating to order and the organisation of business in Plenary meetings apply to this meeting.
Welsh: Croeso, bawb, i'r Cyfarfod Llawn rhithwir cyntaf. Cyn dechrau, dwi eisiau ychwanegu ambell i bwynt. Mae'r Cyfarfod Llawn a gynhelir ar ffurf cynhadledd fideo yn unol â Rheolau Sefydlog y Cynulliad Cenedlaethol yn gyfystyr â thrafodion y Cynulliad at ddibenion Deddf Llywodraeth Cymru 2006. Ar ôl ymgynghori â'r Pwyllgor Busnes, bydd rhai o ddarpariaethau Rheol Sefydlog 34 yn gymwys ar gyfer y Cyfarfod Llawn heddiw. Er nad ydym yn disgwyl pleidlais heddiw, rwyf wedi penderfynu mai'r cworwm i unrhyw bleidlais fod yn ddilys fydd pedwar Aelod, yn unol â Rheol Sefydlog 34.10. Yn unol â Rheol Sefydlog 34.11, pleidlais wedi ei phwysoli fydd yn cael ei defnyddio, a chaiff y gofynion ar gyfer cwestiynau llafar eu datgymhwyso, yn unol â Rheol Sefydlog 34.18. Rwyf wedi rhoi hysbysiad hefyd, yn unol â Rheol Sefydlog 34.17, nad yw'n ymarferol i'n cyfarfod gael ei ddarlledu'n fyw. Bydd recordiad ar gael ar Senedd.tv cyn gynted â phosib ar ôl i'r cyfarfod ddod i ben, a chyhoeddir Cofnod o'r trafodion yn y ffordd arferol. Hoffwn atgoffa'r Aelodau fod Rheolau Sefydlog yn ymwneud â threfn a threfniadau busnes yn y Cyfarfod Llawn yn gymwys i'r cyfarfod yma.
English: Therefore, the first item of business this afternoon is the business statement, and I call on the First Minister to make the business statement.
Welsh: Felly, yr eitem gyntaf o fusnes y prynhawn yma yw'r datganiad busnes a dwi'n galw ar y Prif Weinidog i wneud y datganiad busnes.
English: Llywydd, two additional statements have been added to today's agenda: the first from the Minister for Health and Social Services and the second from the Minister for Economy, Transport and North Wales. Draft business for the next three weeks is set out on the business statement and announcement, which can be found amongst the meeting papers available to Members electronically.
Welsh: Lywydd, mae dau ddatganiad ychwanegol wedi'u hychwanegu at yr agenda heddiw: y cyntaf gan y Gweinidog Iechyd a Gwasanaethau Cymdeithasol a'r ail gan Weinidog yr Economi, Trafnidiaeth a Gogledd Cymru. Mae'r busnes drafft ar gyfer y tair wythnos nesaf wedi'i nodi yn y datganiad a chyhoeddiad busnes, sydd i'w weld ymhlith papurau'r cyfarfodydd sydd ar gael i'r Aelodau'n electronig.
English: The next item is the statement by the First Minister on coronavirus and I call on the First Minister, Mark Drakeford, to make his statement.
Welsh: Yr eitem nesaf yw datganiad gan y Prif Weinidog ar goronafeirws a galwaf ar y Prif Weinidog, Mark Drakeford, i wneud ei ddatganiad.
English: In this statement, I will provide information to Members about the steps that we have taken in response to the coronavirus crisis since the Senedd last met. In one week, the Welsh Government has put in place a number of measures to prevent people from gathering together, thereby slowing the spread of the virus. Simultaneously, we have been working hard across Government to help people and businesses in facing fundamental changes that are affecting all parts of our society. We are doing everything possible to support our health service and all public services supporting people. These changes are difficult, but they are essential. They will save lives.
Welsh: Llywydd, yn y datganiad hwn byddaf yn rhoi gwybodaeth i Aelodau am y camau rydym ni wedi eu cymryd mewn ymateb i'r argyfwng coronafeirws ers cyfarfod diwethaf y Senedd. Mewn un wythnos, mae Llywodraeth Cymru wedi gweithredu i roi mesurau mewn lle i atal pobl rhag cwrdd â'i gilydd ac felly i arafu lledaeniad y feirws. Ar yr un pryd, rydym yn gweithio'n ddyfal, ar draws y Llywodraeth, i helpu pobl a busnesau wynebu newidiadau sylfaenol sy'n effeithio ar bob rhan o'n cymdeithas. Rydym yn gwneud popeth posibl i gefnogi'r gwasanaeth iechyd a'r holl wasanaethau cyhoeddus eraill sy'n cefnogi pobl. Mae'r newidiadau hyn yn anodd ond maent yn angenrheidiol. Maen nhw'n achub bywydau.
English: Llywydd, the spread of coronavirus in Wales continues to accelerate. The last week has seen a significant increase in the number of people requiring hospital treatment and a further increase in the number of deaths associated with the disease. Yet it is an inescapable fact that we still stand at the foothills of the mountain that faces us. The measures put in place over the past two weeks will slow the pace of the virus, but that effect will not be felt immediately. The number of people who will be affected and the number of deaths will grow further. The key thing remains that everything we do together to slow down and then reverse that trend will save lives. Today I will focus on those matters not covered in the statements to be made by my colleagues Vaughan Gething and Ken Skates.
Welsh: Lywydd, mae lledaeniad coronafeirws yng Nghymru yn parhau i gyflymu. Dros yr wythnos ddiwethaf gwelwyd cynnydd sylweddol yn nifer y bobl sydd angen triniaeth ysbyty, a chynnydd pellach yn nifer y marwolaethau sy'n gysylltiedig â'r clefyd. Ac eto, mae'n ffaith anochel ein bod yn dal i sefyll wrth odre'r mynydd sy'n ein hwynebu. Bydd y mesurau a roddwyd ar waith dros y pythefnos diwethaf yn arafu cyflymder y feirws, ond ni theimlir yr effaith honno ar unwaith. Bydd nifer y bobl yr effeithir arnynt a nifer y marwolaethau yn cynyddu ymhellach. Y peth allweddol o hyd yw y bydd popeth a wnawn gyda'n gilydd i arafu ac yna i wrthdroi'r duedd honno yn achub bywydau. Heddiw, rwyf am ganolbwyntio ar y materion sydd heb eu cynnwys yn y datganiadau sydd i'w gwneud gan fy nghyd-Aelodau, Vaughan Gething a Ken Skates.
English: [ Inaudible. ] - join the COVID-19 core group this morning. As I said in accepting the invitation, I'm of course happy to take part in these discussions but, as I'm sure you'll understand, should they interfere with the scrutiny of the Government's work then I'll have to reconsider my role in attending them. Now, last week, I asked you about the Welsh Government's efforts to reprioritise its finances and publish an emergency budget demonstrating what financial changes had been made in light of the COVID-19 outbreak. You did indicate that the Welsh Government would be publishing a supplementary budget and that Ministers are undertaking an analysis of their portfolios to ascertain where spending could be diverted to the coronavirus response. Now, the Welsh Government's £1.1 billion announcement earlier this week only consists of 25 per cent of its own money, as the rest is from European funding and the UK Treasury, and so, in order to convince the people of Wales that the Welsh Government is genuinely reprioritising its finance in response to this outbreak, we need to see something more than just 'business as usual'. As I've also said before, it's also crucial that, where it can, the Welsh Government redistributes its funding to third sector organisations so that those responding to the outbreak are actually at the front of the queue when it comes to receiving Government funding. Therefore, First Minister, can you tell us when the Welsh Government will be coming forward with the supplementary budget?
Welsh: [ Anghlywadwy. ] - ymuno â grŵp craidd COVID-19 y bore yma. Fel y dywedais wrth dderbyn y gwahoddiad, rwy'n hapus i gymryd rhan yn y trafodaethau hyn wrth gwrs ond fel y byddwch yn deall, rwy'n siŵr, os byddant yn ymyrryd â'r gwaith o graffu ar waith y Llywodraeth, bydd rhaid i mi ailystyried fy rôl yn eu mynychu. Nawr, yr wythnos diwethaf, fe ofynnais i chi am ymdrechion Llywodraeth Cymru i ail-flaenoriaethu ei chyllid a chyhoeddi cyllideb frys yn dangos pa newidiadau ariannol oedd wedi cael eu gwneud yng ngoleuni'r argyfwng COVID-19. Gwnaethoch nodi y byddai Llywodraeth Cymru yn cyhoeddi cyllideb atodol a bod Gweinidogion yn gwneud dadansoddiad o'u portffolios i ganfod ym mhle y gellid dargyfeirio gwariant i ymateb i coronafeirws. Nawr, nid yw cyhoeddiad Llywodraeth Cymru am yr £1.1 biliwn yn gynharach yr wythnos hon ond yn cynnwys 25 y cant o'i harian ei hun, gan fod y gweddill yn dod o gyllid Ewropeaidd a Thrysorlys y DU, ac felly, er mwyn argyhoeddi pobl Cymru fod Llywodraeth Cymru o ddifrif yn ail-flaenoriaethu ei chyllid mewn ymateb i'r argyfwng, mae angen inni weld mwy na 'busnes fel arfer' yn unig. Fel rwyf wedi'i ddweud o'r blaen, mae hefyd yn hanfodol i Lywodraeth Cymru ailddosbarthu ei chyllid i sefydliadau trydydd sector lle gall wneud hynny fel bod y rhai sy'n ymateb i'r argyfwng ar flaen y ciw mewn gwirionedd pan ddaw'n fater o dderbyn cyllid gan y Llywodraeth. Felly, Brif Weinidog, a allwch ddweud wrthym pryd y bydd Llywodraeth Cymru yn cyflwyno'r gyllideb atodol?
English: Can I just check that Paul Davies hasn't completed his questioning?
Welsh: A gaf fi wneud yn siŵr nad yw Paul Davies wedi cwblhau ei gwestiynau?
English: Sorry. Can you hear me now?
Welsh: Mae'n ddrwg gennyf. A allwch chi fy nghlywed i yn awr?
English: Yes, I can.
Welsh: Gallaf.
English: Ah, right. Right. So, as I was saying, First Minister, can you therefore tell us when you'll be bringing forward this supplementary budget? Have Ministers undertaken those financial reviews of their portfolios to ascertain where funding could be better prioritised? And, in relation to third sector grant funding, can you confirm that the current allocations of funding, which you referred to in your statement this afternoon, are actually being prioritised to reflect the impact of the coronavirus outbreak, so that those schemes that are delivering vital support and services are actually receiving the appropriate resources to carry out their work?
Welsh: O'r gorau. Iawn. Felly, fel roeddwn yn dweud, Brif Weinidog, a allwch ddweud wrthym felly pryd y byddwch yn cyflwyno'r gyllideb atodol hon? A yw Gweinidogion wedi cynnal yr adolygiadau ariannol hynny o'u portffolios i ganfod lle gellid blaenoriaethu cyllid yn well? Ac mewn perthynas ag arian grant y trydydd sector, a allwch gadarnhau bod y dyraniadau cyllid presennol, y cyfeirioch chi atynt yn eich datganiad y prynhawn yma, yn cael eu blaenoriaethu i adlewyrchu effaith yr argyfwng coronafeirws, fel bod y cynlluniau a'r gwasanaethau sy'n darparu cymorth hanfodol yn cael yr adnoddau priodol i gyflawni eu gwaith?
English: May I start by extending my sincere sympathies to those who have lost family members and friends over the past few weeks, and extend my best wishes to those who are ill at the moment, and thank everybody who is caring for us all during this very difficult period? May I also thank you, First Minister, for extending the invitation to me to join the national COVID group that you made reference to in your statement?
Welsh: A gaf i ddechrau trwy estyn cydymdeimladau dwys i'r rhai sydd wedi colli aelodau o'r teulu a chyfeillion yn ystod yr wythnosau diwethaf, ac estyn dymuniadau gorau i'r rhai sy'n sâl ar hyn o bryd, a diolch i bawb sydd yn gofalu amdanon ni i gyd yn y cyfnod hynod anodd yma? A gaf i ddiolch hefyd i chi, Brif Weinidog, am estyn gwahoddiad i fi ymuno gyda'r grŵp COVID cenedlaethol rŷch chi wedi cyfeirio ato fe ynghynt?